புசிமி இனாரி தையிசா

**புசிமி இனாரி தையிசா** (*Fushimi Inari-taisha*) என்பது நிப்பானில் கியோட்டோவில் புசிமி-கு வில் உள்ள நிப்பானிய "காமி" எனப்படும்  தொல் இயற்கை வழிபாட்டுக் கோயில். இது இனாரி என்னும் மலையின் அடிவாரத்தில் அமைந்துள்ளது. இம்மலை கடல் பட்டத்தில் இருந்து 233 மீ உயரத்தில் உள்ளது. இம்மலையில் சிறியதாக வேறு பல கோயில்களும் உள்ளன. இம்மலையில் ஏறி இறங்க ஏறத்தாழ 2 மணிநேரம் ஆகும்
.

இனாரி முதலிலும் இப்பொழுதும் முதன்மையாக  அரிசி/நெல் "காமி" (கடவுள்) ஆகவும் வேளாண்மைக் கடவுளாகவும் உள்ளது. தொழில் செய்வோர் தொழிலின் கடவுளாகவும் கொள்கின்றார்கள். புசிமி இனாரி-தையிசாவின் தோராயமான 10,000 "தோரி"களை (வாயில் முகப்பு) தொழில் முதலாளி ஒருவர் நன்கொடையாகத் தந்தார். இவற்றுள் 800 தோரிகள் ஒரு குகையுள் நுழைவது போன்ற தோற்றம் தருகின்றன.

இந்தக் கோயிலின் பரவலான புகழால் ஏறத்தாழ 32,000 கிளைக்கோயில்கள் நிப்பான் முழுவதும் உள்ளனவாம்.

## வரலாறு

இக்கோயில் ஐனான் (Heian) காலப்பகுதியின் முற்பகுதியில் பேரரசின் பாதுகாப்பின் கீழ் வந்தது.  கி.பி 965 இல் , முக்கியமான நிகழ்ச்சிகலைப்பற்றிய செய்திகளை நிப்பானின் காப்புக் கடவுளின் கோயில்களுக்கு தெரிவிக்க பேரரசர் முராக்காமி ஆணையிட்டார். இந்த ஐயாக்குகள் (*heihaku*) முதலில் 16 கோயில்களுக்கு அனுப்ப்பப்பட்டன  

1887 முதல்  1946 வரை, புசிமி இனாரி தையிசா நிப்பானின் அரசு பாதுகாப்பின் வரிசையிலும் உதவி பெறுவதிலும் முதல் நிலை  கோயில் என இருந்தது 

### கட்டட அமைப்புகள்
முதன் முதல் கட்டப்பட்டவை  கி.பி 711 இல்  கியோட்டோவின் தென்மேற்கில் அமைந்த இனாரி மலையில் (இனாரியாமா), ஆனால் 816 இல் அங்கிருந்த கூக்கை என்ற துறவியின் வேண்டுகோளின்படி வேறிடத்துக்கு மாற்றப்பட்டது. கோயிலின் முதன்மையான கட்டட அமைப்பு  1499 கட்டப்பட்டது. 
மலையின் அடிவாரத்தில் முதன்மை கோபுர வாயிலும்  (உரோமோன் எனப்படும் வாயில்)   "கோஃகோண்டென்" (*go-honden*) எனப்படும் முதன்மைக் கோயிலும்   அமைந்துள்ளது. அதன் பின்னே மலையின் நடுவே ஓக்குமியா (*okumiya*) என்னும்  உள்நிலைக் கோயிலை ஆயிரக்கணக்கான வாயில் முகப்புகளின் வழியே சென்றடையலாம். . மலையின் உச்சியில் "சுக்கா அல்லது துசுக்கா"(*tsuka*) என்னும்  ஆயிரக்கணக்கான தனியார் வழிபாட்டு மேடைகள் உள்ளன.

#### சென்போன் தோரி
உயரமான வாயில் நிலைகால் போன்ற வாயில் முகப்புகளைத் தோரி என்கிறார்கள். வரிசையாக அமைந்த இந்த வாயில் முகப்புகளான சென்போன் தோரி சிறப்பாக அறியப்படுகின்றது.  ஈடோ காலத்திலிருந்து (1603–1868) இந்த வாயில் முகப்பாகிய தோரியை வேண்டுதலாக வழங்குவது வழக்கமாக உள்ளது.

## நரி
நரியைக் கித்துசுனே (*[[kitsune]]*) என்கிறார்கள், இது  தூதுவராகக் கருதப்படுகின்றது. இதன் வாயில் நெற்கதிர் இருப்பது வழக்கம்.

மற்ற சிந்தோ கோயில்கள் போலல்லாமல், புசிமி இனாரி-தையிசாவில் தொழப்படும் உருவம் விருப்ப்ப்படி இருக்கும் (ஓர் ஆடி (கண்ணாடி))

இக்கோயில் பல மில்லியன் வழிபாட்டாளர்களை ஈர்க்கின்றது. நிப்பானின் புத்தாண்டில்  மூன்றே நாளில் 2.69 மில்லியன் பேர்கள் வந்தனர் (2006 ஆம் ஆண்டில்) 

File:Inari-kitsune fox in front of an Inari shrine with a key in its mouth.jpg|புசிமி இனாரி தையிசா கோயிலில் கித்துசுனே என்னும் நரி தன் வாயில் திறவுகோலைக் கொண்டிருத்தல்
File:The image of the fox that example mouth the jewel.jpg|புசிமி இனார்நி தையிசா கோயிலில் நரி தன் வாயில் நகையைக் கவ்வி இருத்தல் 
File:Inari sculpture.jpg|புசிமி இனாரி தையிசாவில் நரி சிற்பம்
File:Inari fountain.jpg|புசிமி இனாரி தையிசா கோயிலில் நரி ஊற்று
File:Fox Fountain - Fushimi Inari 2010.jpg|ஊற்றின் இன்னொரு காட்சி
File:20181110 Fushimi Inari shrine 9.jpg|புசிமி இனாரி தையிசா கோயிலில் நரி 
File:Fushimi Inari Taisha Kitsune.jpg|புசிமி இனாரி தையிசா கோயிலில் சென்போன் தோரியில் கித்துசுனே என்னும் நரியின் சிற்பம்


## பட வரிசை

## மேற்கோள்கள்

## வெளி இணைப்புகள்

*Official Site
*Photographs of Fushimi Inari-taisha
*Accessibility information

பகுப்பு:நிப்பான் கோயில்கள்